पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की रोकथाम को लेकर 10 प्रतिशत से अधिक अमले की मौजूदगी ऑफिसों में नहीं होनी चाहिए लेकिन कई विभागों में इस नियम का पालन नहीं हो रहा है। हाल ही में पीजी कॉलेज में भी प्रोफेसरों 50 प्रतिशत अमले को बुलाया जा रहा है। इसे लेकर प्रोफेसरों में नाराजगी है, उनका कहना है कि 10 प्रतिशत की ही उपस्थिति होनी चाहिए लेकिन प्राचार्य बीके तिवारी ने बताया कि जो अमला अधिकारी की श्रेणी में आता है, उन्हें 50 प्रतिशत बुलाने का प्रावधान है। इसलिए यह व्यवस्था की गई है। 10 प्रतिशत कर्मचारियों को बुलाने का प्रावधान है। दरअसल दो आदेशों को लेकर भ्रम की स्थिति बनी हुई है। एक में 10 प्रतिशत अमला बुलाने तो दूसरे में 50 प्रतिशत की उपस्थिति की बात कही है।
इस वजह से भ्रम : दरअसल उच्च शिक्षा विभाग ने 15 अप्रैल को एक आदेश जारी किया था, इसमें कहा था कि कॉलेज में शैक्षणिक, अशैक्षणिक स्टाफ की अधिकतम उपस्थिति 50 प्रतिशत की सीमा तक होगी। वहीं दूसरा आदेश गृह विभाग ने 20 अप्रैल को जारी किया। इसमें कहा है कि कोविड काल की स्थिति देखते हुए 10 प्रतिशत से अधिक कर्मचारी ऑफिस न आएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn